《赋匡庐叠翠送德辉游武昌》
明代·徐庸

大江西来三百里，匡庐山高世无比。香炉紫盖拥后先，一一灵无矗天起。

衒奇献异无不妍，积翠万叠痕相连。金屏妆点展图画，玉宇皎洁消云烟。

浓淡光铺九秋净，古今种秀洿形胜。彭蠡涵虚不动澜，影浸芙蓉入青镜。

吾宗徐君以马迁，江湖游览人称贤。饯行赋诗效先招，欧公有赠刘同年。

兹行逸兴更不浅，玩景好为停楼船。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。